ѽ прпд̑бніи ѻтцы̀ пече́рстіи, бг҃оуго́днѡ труди́вшіися и нетлѣ́ннѡ въ пеще́рахъ почива́ющіи, ст҃і́и іера́рси, сщ҃еннонача́льницы, сщ҃еннои́ноцы, пѡ́стницы, мч҃нцы, дѣ́вствєнницы, чудотво́рцы!̀ єстѐ ро́дъ избра́нъ, ца́рское сщ҃е́ніе, язы́къ свя́тъ, лю́діе ѡбновле́нія, извѣсти́теліе добродѣ́телей изъ̑ тьмы̀ тлѣ́нныя сея̀ жи́зни призва́вшагѡ ва́съ въ чу́дный свѣ́тъ:ва́съ бо ни земля̀ потаи́ла є́сть, а́ще же кі́ихъ и потаи́ла подъ̑ спу́домъ почива́ющихъ, но вѣ́рую, я́кѡ всѣ́хъ нб҃о прія́ло є́сть, и я́кѡ сла́вы ва́шея исповѣ́сти, та́кѡ и име́нъ ва́шихъ исчести́ ми невозмо́жно є́сть, мно́жеству бо ѕвѣ́здному уподо́бистеся:ра́звѣ са́мъ исчита́яй мно́жество ѕвѣ́здъ и всѣ̂мъ ѝмъ имена̀ нарица́яй, исповѣ́данный ѿ ва́съ на землѝ, цр҃ь сла́вы хрс̑то́съ, всѣ́хъ ва́съ прпд̑бныхъ свои́хъ, по и́мени напи́санныхъ на нб҃сѣ́хъ, исчита́етъ и соверше́ннѡ исповѣ́дуетъ предъ̑ ѻц҃е́мъ свои́мъ нбс̑нымъ